Անտոնիո Բուերո Վալյեխո

**Անտոնիո Բուերո Վալյեխո** (, ), իսպանացի դրամատուրգ, որը կապված է եղել «36-ի սերունդ» շարժման հետ և համարվել է Իսպանիայի քաղաքացիական պատերազմի ամենակարևոր իսպանացի դրամատուրգը:

## Կենսագրություն
Կարիերայի ընթացքում արժանացել է երեք Ազգային թատերական մրցանակների (1957, 1958 և 1959 թվականներին), 1980 թվականին ողջ կարիերայի համար արժանացել է Ազգային թատերական մրցանակի, 1996 թվականին ստացել է Ազգային գրականության մրցանակ, իսկ 1986 թվականին ստացել է Իսպանիայի բարձրագույն պարգևը՝ Միգել դե Սերվանտեսի մրցանակ։ 1971 թվականից մինչև իր մահը եղել է Real Academia Española-ի անդամ։

1934-1936 թվականներին Վալյեխոն արվեստ և նկարչություն է սովորել Մադրիդի Սան Ֆերնանդո Էսկուելա դե Արտեում։ Քաղաքացիական պատերազմի տարիներին անդամագրվել է Իսպանիայի կոմունիստական կուսակցությանը և ծառայել որպես բժիշկ հանրապետական բանակում։

Պատերազմից հետո բանտարկվել է վեց տարով։ Ազատ արձակվելուց հետո՝ 1949 թվականին գրել է «Աստիճանների պատմությունը»: Այս աշխատանքը ներկայացնում է Իսպանիայի գրաֆիկական պատկերը Քաղաքացիական պատերազմից հետո, ինչից հետո արժանացել է Լոպե դե Վեգայի մրցանակին՝ Վալյեխոյին դարձնելով Իսպանիայի առաջատար հեղինակներից մեկը: Մինչ մյուս հեղինակները հեռացել են Իսպանիայից՝ Ֆրանկոյի գրաքննությունից խուսափելու համար, Վալյեխոն մնացել է Իսպանիայում և օգտագործել սիմվոլիզմ կառավարությանը քննադատելու համար: 1971 թվականին ընտրվել է որպես Իսպանիայի թագավորական ակադեմիայի անդամ։ 1994 թվականին Կերպարվեստում ունեցած վաստակի համար պարգևատրվել է ոսկե մեդալով և Իսպանիայի հեղինակների միության ոսկե մեդալներով։

Մահացել է 2000 թվականի ապրիլի 29-ին, 83 տարեկան հասակում՝ ինսուլտի պատճառով։

Նրա ստեղծագործության ընդհանուր թեման Իսպանիայի խնդիրներն են եղել Ֆրանկոյի ժամանակ և դրանից հետո: Ողբերգությունների մեջ միշտ եղել է ապագայի հանդեպ հույսի զգացում։ Նրա ստեղծագործությունները հաճախ օգտագործում են զգայարանների սիմվոլիկան, օրինակ՝ «Այրվող խավարը» ստեղծագործության մեջ գլխավոր հերոսը չի կարողանում տեսնել, այն հանդիսացել է Իսպանիայում տիրող մռայլ իրավիճակի խորհրդանիշը:

## Մրցանակներ
* Միգել դե Սերվանտեսի մրցանակ (1986)
* Ազգային թատերական մրցանակ (1957, 1958, 1959 և 1996)

## Աշխատություններ
* *Historia de una escalera* («Աստիճանների պատմություն»)(1949)
* *En la ardiente oscuridad* («Այրվող խավարը») (1950)
* *La tejedora de sueños* (1952)
* *La señal que se espera* (1952)
* *Casi un cuento de hadas* (1953)
* *Madrugada* (1953)
* *Irene o el tesoro* (1954)
* *Las cartas boca abajo* (1957)
* *Hoy es fiesta* (1955)
* *Un soñador para un pueblo* (1958)
* *Las Meninas* (1960)
* *El concierto de San Ovidio* («Սեն-Օվիդի տոնավաճառի համերգը») (1962)
* *Aventura en lo gris* (1963)
* *El tragaluz* («Նկուղային պատուհանը») (1967)
* *La doble historia del doctor Valmy* («Բժիշկ Վալմիի կրկնակի դեպքի պատմությունը»)(1968)
* *El sueño de la razón* («Պատմության քունը») (1970)
* *La detonación* («Կրակոցը»)(1977)
* *Llegada de los dioses* (1971)
* *La Fundación* («Հիմնադրամ») (1974)
* *Jueces en la noche* («Գիշերվա դատավորները») (1979)
* *Caimán* (1981)
* *Diálogo secreto* (1984)
* *Lázaro en el laberinto* (1986)
* *Música cercana* («Երաժշտական պատուհան») (1989)
* *Las trampas del azar* (1994)
* *Misión al pueblo desierto* (1999)

## Ծանոթագրություններ

## Արտաքին հղումներ
* Անտոնիո Բուերո Վալյեխոն Միգել դե Սերվանտեսի վիրտուալ գրադարանում (cervantesvirtual.com) (Իսպաներեն)
* Անտոնիո Բուերո Վալեխոն Կաստիլիա-Լա Մանչա գրադարանի կայքում (sacm.jccm.es) (Իսպաներեն)

Կատեգորիա:20-րդ դարի գրականություն
Կատեգորիա:Դրամատուրգիա
Կատեգորիա:Իսպանալեզու գրողներ
Կատեգորիա:Իսպանացի գրողներ
Կատեգորիա:Իսպանացի դրամատուրգներ
Կատեգորիա:Իսպանացի նկարիչներ